Diari Oficial de la Generalitat Valenciana


Sumari del DOGV 3938, del 13-02-2001 (2001/946)

RESOLUCIÓ de 20 de desembre de 2000, del conseller d'Obres Públiques, Urbanisme i Transports, relativa a l'execució de la sentència número 685, de 14 de juliol de 1993, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/946


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 20 de desembre de 2000, del conseller d'Obres Públiques, Urbanisme i Transports, relativa a l'execució de la sentència número 685, de 14 de juliol de 1993, del Tribunal Superior de Justícia de la Comunitat Valenciana. [2001/M946]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 1/1907/89, interposat per la senyora Desamparados Peris Sabater i uns altres, contra la Resolució del conseller d'Obres Públiques, Urbanisme i Transports de 18 de juliol de 1989, desestimatòria del recurs de reposició interposat contra una altra de 28 de desembre de 1988, sobre aprovació definitiva del Pla General d'Ordenació Urbana de València, s'ha dictat la sentència número 685, de 14 de juliol de 1993, que té la part dispositiva següent:
  
«Decidim: que estimem parcialment el recurs contenciós administratiu interposat per la senyora Desamparados Peris Sabater i la senyora Concepción Peris Sabater, contra Resolució del conseller d'Obres Públiques, Urbanisme i Transports de 28 de desembre de 1988, per la qual s'aprovava definitivament, amb determinades excepcions, el projecte de revisió i adaptació del Pla General d'Ordenació Urbana de València. I declarem contraris a dret, anul·lem i deixem sense efecte: a) l'apartat segon de la part dispositiva de la referida Resolució de 28 de desembre de 1988; b) l'article 3.18 de les Normes Urbanístiques del Pla General. Desistim el recurs pel que fa a les altres peticions de la part demandant.»
  
Vista la sentència de 20 de desembre de 1999, de la Secció Cinquena de la Sala Contenciosa Administrativa del Tribunal Suprem, dictada en el recurs de cassació número 7129/1993, per la qual s'acorda:
  
«Declarem que no pertoca el recurs de cassació interposat per la Generalitat Valenciana, per l'Ajuntament de València i per les senyores Desamparados i Concepción Peris Sabater contra la sentència de la Sala Contenciosa Administrativa del Tribunal Superior de Justícia de la Comunitat Valenciana de 14 de juliol de 1993, per la qual es condemna els recurrents al pagament de les costes causades.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisquen en els seus mateixos termes l'expressada sentència ferma número 685, de 14 de juliol de 1993, del Tribunal Superior de Justícia de la Comunitat Valenciana.
  
València, de 20 de desembre de 2000.- El conseller d'Obres Públiques, Urbanisme i Transports: José Ramón García Antón.